कुछ समय पहले एक स्कूल में मैं शिक्षकों से ही बातचीत कर रही थी। काफी देर बात होने के बाद उन्होंने कहा कि कुछ देर यहां के बच्चों से भी चर्चा करें तो उन्हें अच्छा लगेगा। आगे उन्होंने कहा कि हमारे यहां के ज्यादातर बच्चे किताब पढ़ लेते हैं और गणित में चार अंकों के जोड़-घटाव के सवाल भी हल कर लेते हैं। मेरे लिए बच्चों से मिलने का प्रस्ताव खुशी की बात थी। मैं कक्षा तीन में गई और बच्चों को अपना नाम बताया। उसके बाद बातचीत शुरू हुई। उस दौरान उन्होंने मुझसे भी कई सवाल किए। इस बीच कक्षा की दीवार पर टंगी महात्मा गांधी की तस्वीर ने मेरा ध्यान खींचा।